stanford-oval/wikipedia huggingface dataset:
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
ผลการเลือกตั้งแบบแบ่งเขต > เขตเลือกตั้งที่ 5

ประกอบไปด้วยอำเภอสามพราน  และอำเภอพุทธมณฑล
| ผลการเลือกตั้งสมาชิกสภาผู้แทนราษฎร เขต 5 จังหวัดนครปฐม> พรรค | ผลการเลือกตั้งสมาชิกสภาผู้แทนราษฎร เขต 5 จังหวัดนครปฐม> พรรค | ผลการเลือกตั้งสมาชิกสภาผู้แทนราษฎร เขต 5 จังหวัดนครปฐม> ผู้สมัคร | ผลการเลือกตั้งสมาชิกสภาผู้แทนราษฎร เขต 5 จังหวัดนครปฐม> คะแนนเสียง | ผลการเลือกตั้งสมาชิกสภาผู้แทนราษฎร เขต 5 จังหวัดนครปฐม> % | ผลการเลือกตั้งสมาชิกสภาผู้แทนราษฎร เขต 5 จังหวัดนครปฐม> ± |
| --- | --- | --- | --- | --- | --- |
|  | ไทยรักไทย   | เผดิมชัย สะสมทรัพย์ (7)* | 25,061 | 35.20 |  |
|  | ชาติไทย  | พันตำรวจโท วีระ ชื่นกลิ่นธูป (9) | 16,432 | 23.08 |  |
|  | ประชาธิปัตย์   | เชษฐ์ จินดาสันติสกุล (16) | 14,455 | 20.30 |  |
|  | ราษฎร  | มนตรี บุญประคอง (13) | 7,461 | 10.48 |  |
|  | ประชากรไทย  | พันตำรวจเอก ไพฑูรย์ เพิ่มศิริวิศาล (18) | 5,324 | 7.48 |  |
|  | เสรีธรรม (พ.ศ. 2535)   | เชื่อม เรืองรอง (15)✔ | 2,468 | 3.47 |  |
| ผลรวม | ผลรวม | ผลรวม | 71,201 | 100.00 | — |

| บัตรดี | บัตรดี | บัตรดี | 71,201 | 83.90 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 6,805 | 8.02 | – |
| บัตรเสีย | บัตรเสีย | บัตรเสีย | 6,856 | 8.08 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 84,862 | 74.56 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 120,266 | 100.00 | — |
: ไทยรักไทย   ได้ที่นั่งจาก เอกภาพ
ดูเพิ่ม

จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดนครปฐม เขต 3 แทนตำแหน่งที่ว่าง พ.ศ. 2547
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
ฮิวโก วีฟวิง

| ฮิวโก วีฟวิง |
| --- | --- |
วีฟวิงในปี 2014
สารนิเทศภูมิหลัง
เกิด:  (1960-04-04) 4 เมษายน ค.ศ. 1960 (64 ปี) ฮิวโก วอลเลซ วีฟวิง
คู่ครอง: แคทรีน่า กรีนวู้ด (1984-ปัจจุบัน)
บุตร: แฮร์รี ไมเคิล วีฟวิง ฮอลลี่ คริสติน่า วีฟวิง
อาชีพ: นักแสดง , โปร์ดิวเซอร์ , นักเขียนบท , ผู้กำกับ
ปีที่แสดง: 1980 - ปัจจุบัน
ฮิวโก วอลเลซ วีฟวิง (อังกฤษ: Hugo Wallace Weaving) เป็นนักแสดง , โปร์ดิวเซอร์ , นักเขียนบท และผู้กำกับชาวออสเตรเลีย มีชื่อเสียงจากภาพยนตร์ไตรภาคเดอะ เมทริกซ์ของพี่น้องวาซอสกี  ไตรภาคเดอะลอร์ดออฟเดอะริงส์ของปีเตอร์ แจ็คสัน ภาพยนตร์แนวอาชกรรม V for Vendetta และ โยฮัน สมิท / เรดสกัล จากภาพยน์แนวซุปเปอร์ฮีโร่ กัปตันอเมริกา: อเวนเจอร์ที่ 1 และเขามีหลานสาวที่เป็นนักแสดงเช่นเดียวกันชื่อว่า ซามาร่า วิฟวิง อีกด้วย
ฮิวโก วีฟวิง เกิดที่ไนจีเรีย จากครอบครัวชาวอังกฤษ เติบโดที่แอฟริกาใต้และสหราชอาณาจักร และใช้ชีวิตในออสเตรเลียตั้งแต่อายุ 16 ปี วิฟวิงเริ่มงานแสดงตั้งแต่อายุ 24 ปี โดยรับบทเล็กในภาพยนตร์ซีรีส์ของออสเตรเลีย เริ่มมีชื่อเสียงเป็นที่รู้จักจากบทเกย์นักเต้นคาบาเรต์ ในภาพยนตร์เรื่อง Priscilla, Queen of the Desert ที่เป็นภาพยนตร์ฮิตไปทั่วโลก แสดงร่วมกับเทอร์เรนซ์ สแตมพ์ และกาย เพียร์ซ
ฮิวโก วีฟวิง มีชื่อเสียงยิ่งขึ้นจากการรับบท เอเจนต์สมิธ ในภาพยนตร์เดอะ เมทริกซ์ เดอะ เมทริกซ์ รีโหลดเดด และเดอะ เมทริกซ์ เรฟโวลูชั่นส์ และบท เอลรอนด์ ในอภินิหารแหวนครองพิภพ, ศึกหอคอยคู่กู้พิภพ และมหาสงครามชิงพิภพ รวมถึงเคยมีผลงานด้านการพากย์เสียง เมกะทรอน ในภาพยนตร์ชุด ทรานส์ฟอร์มเมอร์ส ภาค 1 ถึงภาค 3 อีกด้วย
ด้านชีวิตรักของวีฟวิง เขาได้คบหาดูใจกับสาวนอกวงการชาวอเมริกันชื่อว่า "แคทรีน่า กรีนวู้ด" เมื่อปี 1984 จนถึงปัจจุบัน และมีบุตรด้วยการ 2 คนคือ "แฮร์รี ไมเคิล วีฟวิง" (เกิดเมื่อปี 1989) และ "ฮอลลี่ คริสติน่า วีฟวิง" (เกิดเมื่อปี 1993) ทั้งคู่ไม่ได้จดทะเบียนสมรสแต่อย่างใด นอกจากนี้แฮรรี บุตรชายของเขาเป็นนักแสดงเช่นเดียวกันเหมือนพ่อของเขา และใช้ชื่อวงการใช้นานสกุลฝั่นแม่ของเขาว่า "แฮร์รี กรีนวู้ด" และฮอลลี่ บุตรสาวของเขาก็เป็นนางแบบสาวของวิกตอเรียส์ซีเคร็ต และเพื่อนชนิดของนักแสดงสาวชื่อดังอย่าง แอลล์ แฟงนิง และ แอนนาโซเฟีย ร็อบ อีกด้วย
แหล่งข้อมูลอื่น

Hugo Weaving ที่อินเทอร์เน็ตมูวีเดตาเบส
Hugo Weaving at the National Film and Sound Archive เก็บถาวร 2017-04-02 ที่ เวย์แบ็กแมชชีน
ฮิโรมิจิ มิซูโนะ

| Hiro Mizuno |
| --- | --- |
水野 弘道
เกิด: Tajimi, Gifu Prefecture, Japan
สัญชาติ: Japanese
อาชีพ: Financial executive
ฮิโรมิจิ มิซูโนะ (อังกฤษ: Hiromichi Mizuno; 水野弘道) เป็นผู้บริหารด้านการเงิน ระหว่างเดือนมกราคม พ.ศ. 2558 ‒ มีนาคม พ.ศ. 2563 มิซูโนะดำรงตำแหน่ง Chief Investment Officer ของ Japan Government Pension Investment Fund (GPIF) ซึ่งเป็นเจ้าของสินทรัพย์ที่ใหญ่ที่สุดในโลก   เมื่อวันที่ 23 เมษายน พ.ศ. 2563 มิซูโนะเข้าร่วมกับ Tesla, Inc. ในฐานะสมาชิกคณะกรรมการภายนอก โดยทำหน้าที่เป็นคณะกรรมการตรวจสอบ
มิซูโนะเกิดที่เมืองทาจิมิในจังหวัดกิฟุ ประเทศญี่ปุ่น  มิซูโนะศึกษาที่มหาวิทยาลัยโอซาก้าซิตี ก่อนจะสำเร็จการศึกษาระดับปริญญาโทด้านบริหารธุรกิจที่ Kellogg School of Management ของ Northwestern University
ในช่วงปี พ.ศ. 2562 มิซูโนะต้องการที่จะออกจาก GPIF
ธง

เป็นธงร้านพอใจ
ธง เป็นวัตถุใช้เป็นเครื่องหมายเพื่อสื่อสาร เช่น บอกชาติ ตำแหน่งในราชการ โดยมีกำหนดกฎเกณฑ์เป็นต้น เช่น ธงชาติ ธงแม่ทัพนายกอง ใช้เป็นเครื่องหมายตามแบบสากลนิยม เช่น ธงกาชาด บอกที่ตั้งกองบรรเทาทุกข์, ธงขาว บอกความจำนนขอหย่าศึกหรือยอมแพ้, ธงเหลือง บอกเป็นเรือพยาบาลคนป่วยหรือเรือที่มีโรคติดต่ออันตราย, ธงแดง บอกเหตุการณ์อันเป็นภัย ใช้เป็นเครื่องหมายเรือเดินทะเล คณะ สมาคม อาคารการค้า ใช้เป็นอาณัติสัญญาณ ใช้เป็นเครื่องตกแต่งสถานที่ในงานรื่นเริงหรือถือเข้ากระบวนแห่เป็นต้น
ส่วนใหญ่ธงจะมีลักษณะเป็นสี่เหลี่ยมผืนผ้า แต่ยังมีธงสามเหลี่ยมหรือธงรูปร่างแบบอื่นต่างกันไป
ประวัติ

ไม่ทราบที่มาของธง แต่ในสมัยโบราณ ป้ายสนามหรือมาตรฐานถูกใช้ในสงครามที่สามารถจัดประเภทเป็น vexilloid หรือ 'flag-like'  มีต้นกำเนิดในอียิปต์โบราณหรืออัสซีเรีย ตัวอย่าง ได้แก่ มาตรฐานการต่อสู้ Sassanid Derafsh Kaviani และมาตรฐานของกองทัพโรมัน เช่น นกอินทรีของกองทัพที่ 10 ของจักรพรรดิเอากุสตุสหรือมาตรฐานมังกรของ Sarmatians อันหลังปล่อยให้โบยบินไปอย่างอิสระในสายลม ที่คนขี่ม้าถืออยู่ แต่ดูจากการพรรณนาว่ามันคล้ายกับว่าวมังกรยาวกว่าธงธรรมดา
ธงที่เป็นที่รู้จักในปัจจุบัน ทำจากผ้าที่เป็นตัวแทนของตัวตนเฉพาะ ถูกประดิษฐ์ขึ้นในอนุทวีปอินเดียหรือราชวงศ์โจวของจีน (1046-256 ก่อนคริสตศักราช) ธงจีนที่เป็นรูปสัตว์หลากสีสันและธงของราชวงศ์จะต้องได้รับการเคารพในระดับเดียวกันกับผู้ปกครอง ธงอินเดียมักเป็นรูปสามเหลี่ยมและตกแต่งด้วยสิ่งที่แนบมา เช่น หางของจามรีและร่มของรัฐ ประเพณีเหล่านี้แพร่กระจายไปยังเอเชียตะวันออกเฉียงใต้เช่นกัน และถูกส่งไปยังยุโรปผ่านโลกของชาวมุสลิมซึ่งมีการใช้ธงสีเรียบๆ อันเนื่องมาจากข้อบัญญัติของอิสลาม
ในยุโรป ในช่วงยุคกลาง ธงถูกนำมาใช้เป็นหลักในการต่อสู้เพื่อให้ระบุอัศวินได้ง่ายกว่าเฉพาะจากอุปกรณ์พิธีการที่วาดบนโล่ ในช่วงยุคกลางสูงและเพิ่มมากขึ้นในช่วงปลายยุคกลาง รัฐในเมืองและชุมชนต่างๆ เช่น สมาพันธรัฐสวิสเก่า ก็เริ่มใช้ธงเป็นสัญญาณภาคสนาม ธงกองร้อยสำหรับแต่ละหน่วยกลายเป็นเรื่องธรรมดาในช่วงยุคต้นยุคใหม่
ประเภทของธงที่สำคัญ

ในการศึกษาเกี่ยวกับธงนั้นสามารถจะจำแนกธงได้หลายประเภท ตามลักษณะของธงและจุดประสงค์การใช้งาน เช่น
ธงชาติ ( )
ธงพลเรือน หรือ ธงราษฎร ()
ธงราชการ หรือ ธงรัฐบาล ()
ธงกองทัพ หรือ ธงราชการทหาร ()
ธงชาติประจำเรือ ( )
ธงเรือราษฎร์ หรือ ธงเรือพาณิชย์ ()
ธงเรือราชการ หรือ ธงเรือหลวง (
ธงนาวี หรือ ธงเรือรบ ()
ธงฉาน
ธงพระอิสริยยศ (ธงสำหรับพระมหากษัตริย์และพระราชวงศ์)
ธงชัยเฉลิมพล (ธงประจำกองทหาร)
ธงลูกเสือและเสือป่า
ธงแสดงยศ
ธงแสดงตำแหน่ง
ประเภทของธงที่สำคัญ > ธงชาติ

ธงชาติ คือ ธงที่ใช้เป็นสัญลักษณ์ของรัฐชาติต่าง ๆ ซึ่งบรรจุความหมายของความเป็นชาติ หรืออุดมการณ์ของรัฐ หรือสิ่งที่เป็นของดีประจำชาติไว้ภายใน ธงนี้เป็นธงที่ใช้กันแพร่หลายที่สุดในทุก ๆ ประเทศ เพราะประชาชนในรัฐชาติสามารถจัดหามาไว้เองได้ทั่วไปหากต้องการแสดงความเป็นชาติของตนเอง
ธงชาติของทุกประเทศล้วนได้รับรองจากรัฐของตนทั้งสิ้น ไม่ว่าจะรับรองด้วยกฎหมายเกี่ยวกับธงโดยเฉพาะหรือรัฐธรรมนูญก็ตาม แน่นอนว่าหากมีการเปลี่ยนแปลงลักษณะของธงชาติก็ต้องออกกฎหมายรับรองลักษณะของธงชาติฉบับใหม่ด้วย
อนึ่ง ธงนี้เป็นเป็นพื้นฐานสำคัญในการออกแบบธงอื่น ๆ ที่สื่อความหมายถึงชาติและได้รับการรับรองไว้ในกฎหมายเกี่ยวกับธงด้วย เช่น ธงราชนาวี ธงฉาน เป็นต้น
ประเภทของธงที่สำคัญ > ธงราชนาวี

ธงราชนาวี หมายถึง ธงที่ใช้เป็นสัญลักษณ์ของกองทัพเรือประจำชาติต่าง ๆ โดยชักขึ้นตามสถานที่ราชการและเรือรบในสังกัดกองทัพเรือ (ชักขึ้นที่เสากาฟฟ์และท้ายเรือรบ) ธงนี้มีความสำคัญมากเทียบเท่ากับธงชาติ เพราะเป็นสัญลักษณ์แทนอำนาจอธิปไตยของชาติทางน้ำ ฉะนั้น การออกแบบธงราชนาวีโดยมากจึงอิงลักษณะพื้นฐานจากธงชาติ แต่จะมีการเพิ่มเติมรายละเอียดบางอย่างลงไปในธง ซึ่งจะต้องกำหนดไว้ในกฎหมายที่ว่าด้วยธงไว้ชัดเจน
โดยในสมัยกรุงรัตนโกสินทร์จึงได้มีการเปลี่ยนแปลงใน พ.ศ.๒๓๒๕ พระบาทสมเด็จพระพุทธยอดฟ้าจุฬาโลกมหาราช มีพระราชดำริว่าบรรดาเรือหลวงกับเรือราษฎร์เรือราษฎร์ควรมีเครื่องหมายสำคัญให้เห็นแตกต่างกัน เพื่อจะได้สังเกตว่าลำไหนเป็นเรือหลวงลำไหนเป็นเรือราษฎร์ ดังนั้นจึงมีพระบรมราชโองการโปรดเกล้าฯสั่งให้เรือหลวงทั้งปวงทำรูปจักรสีขาวไว้ตรงกลางพื้นสีแดง เป็นธงราชนาวีซึ่งใช้เป็นธงประจำเรือหลวงส่วนเรือราษฎร์นั้นยังคงใช้ธงพื้นสีแดง
ประเภทของธงที่สำคัญ > ธงฉาน

ธงฉาน หมายถึง ธงที่บัญญัติใช้เพิ่มเติมขึ้นจากธงชาติเพื่อใช้ชักขึ้นทางด้านหัวเรือรบ โดยจะใช้ชักในโอกาสสำคัญ ๆ หรือชักขึ้นเพื่อแสดงยศของนายทหารผู้บังคับการเรือ หรือชักขึ้นเพราะมีหน้าที่พิเศษตามที่กำหนดไว้ในกฎหมายว่าด้วยธง
สำหรับประเทศไทยนั้น หน้าที่ของธงฉานได้กำหนดไว้ในพระราชบัญญัติธง พ.ศ. 2522 มาตรา 19 ว่า "...ธงนี้เป็นธงที่ใช้ในเรือพระที่นั่ง และเรือหลวง หรือ เป็นธงสำหรับหน่วยทหารเรือที่ยกพลขึ้นบก ซึ่งหน่วยทหารนั้นไม่ได้รับพระราชทานธงไชยเฉลิมพล"
ประเภทของธงที่สำคัญ > ธงชัยเฉลิมพล (ธงประจำกองทหาร)

ธงชัยเฉลิมพล หมายถึง ธงประจำหน่วยทหารซึ่งได้รับมอบจากประมุขของรัฐชาติ โดยมากออกแบบเพิ่มเติมจากลักษณะของธงชาติ เพื่อให้ธงนี้เป็นสัญลักษณ์แทนชาติและอุดมการณ์ของรัฐด้วย นอกจากนั้น ธงนี้จะเป็นเครื่องหมายระบุหน่วยทหารแล้วยังถือกันว่าเป็นขวัญกำลังใจของกองทหารเป็นอย่างยิ่ง เวลาที่หน่วยทหารออกรบจะต้องนำธงนี้ไปในสนามรบด้วยเสมอ และจะต้องรักษาเอาไว้ด้วยชีวิต หากธงนี้ตกไปอยู่ในมือของฝ่ายศัตรูก็ถือว่าเป็นการเสียเกียรติของชาติอย่างยิ่งทีเดียว
ด้วยเหตุดังกล่าว ทำให้การปฏิบัติต่อธงชัยเฉลิมพลทุกขั้นตอนจะต้องเป็นไปตามพิธีการและระเบียบแบบแผนที่วางไว้อย่างเข้มงวดกวดขัน และโอกาสในการเชิญธงชัยเฉลิมพลออกใช้งาน จะต้องเป็นพิธีการที่มีความสำคัญเกี่ยวกับเกียรติยศและเชิดหน้าชูตาเท่านั้น เช่น พิธีกระทำสัตย์ปฏิญาณตนของทหาร เป็นต้น
มีข้อควรรู้เล็กน้อยว่าศัพท์ของธงชัยเฉลิมพลในภาษาอังกฤษนั้น นักแปลศัพท์ทหารในไทยจะใช้คำว่า Colours ในขณะที่ผู้ศีกษาเรื่องธงในต่างประเทศจะนิยมเรียกธงนี้ตามลักษณะกองทัพ เช่น ธงชัยเฉลิมพลกองทหารบก ก็เรียกว่า Army flag เป็นต้น
ดูเพิ่ม

ธงชาติ
ธงพระอิสริยยศ
ธงชัยเฉลิมพลของไทย
ธัชวิทยา
แหล่งข้อมูลอื่น

ประวัติความเป็นมาของธงชาติสยามหรือธงช้าง และต้นฉบับพระราชบัญญัติแบบอย่างธงสยามฉบับ ร.ศ. ๑๑๐ และฉบับแก้ไข ร.ศ. ๑๑๘ เก็บถาวร 2019-05-23 ที่ เวย์แบ็กแมชชีน ที่ พิพิธภัณฑ์ธงสยาม (SIAM FLAG MUSEUM) เก็บถาวร 2019-05-23 ที่ เวย์แบ็กแมชชีน
Flag of the world (FOTW) ฐานข้อมูลเกี่ยวธงและการศึกษาเรื่องธงทั่วโลก
พระราชบัญญัติธง พ.ศ. 2522 เก็บถาวร 2008-02-21 ที่ เวย์แบ็กแมชชีน
พระราชบัญญัติธง พ.ศ. 2522 จาก kodmhai.com เก็บถาวร 2007-09-28 ที่ เวย์แบ็กแมชชีน
ธงชัยเฉลิมพล (หอมรดกไทย กระทรวงกลาโหม) เก็บถาวร 2007-09-28 ที่ เวย์แบ็กแมชชีน
ข้อมูลและประวัติของธงราชนาวี ธงฉาน และธงต่าง ๆ ของทหารเรือ
ธงชาติเดนมาร์ก เป็นธงราชการที่เก่าแก่ที่สุดที่ยังคงใช้อยู่ในปัจจุบัน
ธงชาติไทย
ธงราชนาวีไทย
ฮีตซิงก์

ภาพจำลองของฮีตซิงก์
ฮีตซิงก์พร้อมพัดลม สำหรับซีพียู
ฮีตซิงก์ หรือ แผงระบายความร้อน (อังกฤษ: Heat sink)
ในระบบอิเล็กทรอนิกส์ เป็นชิ้นส่วนซึ่งทำหน้าที่ลดอุณหภูมิขณะทำงานของอุปกรณ์คอมพิวเตอร์หรืออุปกรณ์เอิเล็กทรอนิกส์ โดยเพิ่มพื้นที่สัมผัสอากาศ
ทำให้การพาความร้อนจากตัวอุปกรณ์สู่อากาศโดยรอบทำได้เร็วขึ้น
โดยปกติ จะมีการติดตั้งแผงระบายความร้อนกับอุปกรณ์อิเล็กทรอนิกส์ที่มีความร้อนสูง เช่นทรานซิสเตอร์กำลัง,
ไดโอดเปล่งแสงบางชนิด, หลอดเลเซอร์
และในคอมพิวเตอร์ มักจะมีการติดตั้งแผงระบายความร้อนที่หน่วยประมวลผลกลาง กับที่หน่วยประมวลผลกราฟิกส์
วัสดุที่นิยมนำมาทำแผงระบายความร้อนในปัจจุบันมีอยู่ 3 รูปแบบคือ อะลูมิเนียม, ทองแดง และทองแดง+อะลูมิเนียม ซึ่งมีข้อดีและข้อเสียแตกต่างกันไป
อะลูมิเนียม โดยคุณสมบัติของอะลูมิเนียมจะนำความร้อนได้ไม่ดีเท่าทองแดง แต่มีน้ำหนักเบา, มีราคาถูกกว่าและขั้นตอนการผลิตง่ายกว่าจึงทำให้เป็นที่นิยมมากกว่าทองแดง
ทองแดง มีคุณสมบัตินำความร้อนได้ดีกว่าอะลูมิเนียม แต่ด้วยขั้นตอนการผลิตที่ยุ่งยาก การประกอบครีบต้องใช้การเชื่อม มีน้ำหนักมากและราคาแพงจึงทำให้เป็นที่นิยมเฉพาะกลุ่มบุคคลที่ชื่นชอบการโอเวอร์คล็อกซึ่งจะทำให้เกิดความร้อนมากกว่าปกติและต้องการการระบายความร้อนที่รวดเร็ว ซึ่งฮีตซิงก์ทองแดงทำหน้าที่ได้ดีกว่า
ทองแดง+อะลูมิเนียม โครงสร้างส่วนใหญ่มักจะมีแกนกลางที่สัมผัสผิวหน้าของซีพียูทำจากทองแดง และครีบทำจากอะลูมิเนียม ซึ่งผิวสัมผัสระหว่างทองแดงและอะลูมิเนียมจะมีสารช่วยนำความร้อนอยู่เพื่อให้ผิวสัมผัสแนบสนิทและถ่ายเทความร้อนได้ดี ทำให้ประสิทธิภาพโดยรวมดีกว่าแบบอะลูมิเนียมทั้งชิ้น, ราคาประหยัด และน้ำหนักเบากว่าแบบทองแดงทั้งชิ้น
คอร์สลัด พิสูจน์เลิฟ

| คอร์สลัด พิสูจน์เลิฟ |
| --- | --- |

ประเภท: ละครชุด (ซีรีส์)
สร้างโดย: เดอะ วัน เอ็นเตอร์ไพรส์ - วันเดอร์รามา
กำกับโดย: อิทธิศักดิ์ เอื้อสุนทรวัฒนา
แสดงนำ: เผ่าเพชร เจริญสุข อลิสา ขุนแขวง วิลลี่ แมคอินทอช
ประเทศแหล่งกำเนิด:  ไทย
จำนวนตอน: 8 ตอน
การผลิต
ความยาวตอน: 60 นาที
ออกอากาศ
เครือข่าย: ช่องวัน วีทีวี
ออกอากาศ: 8 สิงหาคม พ.ศ. 2560 – 26 กันยายน พ.ศ. 2560
คอร์สลัด พิสูจน์เลิฟ (อังกฤษ: Yes, I Do) เป็นละครโทรทัศน์ประเภทซีรีส์ แนวโรแมนติก-คอมเมดี ผลิตโดย เดอะ วัน เอ็นเตอร์ไพรส์ และ วันเดอร์รามา อำนวยการผลิตโดย ถกลเกียรติ วีรวรรณ, นิพนธ์ ผิวเณร บทโทรทัศน์โดย ตอพงศ์ กุลอ่อน กำกับการแสดงโดย อิทธิศักดิ์ เอื้อสุนทรวัฒนา ออกอากาศครั้งแรกทาง ช่องวัน เริ่มออกอากาศตอนแรกวันที่ 8 สิงหาคม พ.ศ. 2560 – 26 กันยายน พ.ศ. 2560 ทุกวันอังคาร เวลา 22.00 - 23.00 น. หลังจบซีรีส์ เสน่หา Diary ตอน แสบเสน่หา และละครเรื่อง เธอคือพรหมลิขิต
การผลิตรายการและการออกอากาศ

Yes, I do คอร์สลัด พิสูจน์เลิฟ เป็นละครโทรทัศน์ประเภทซีรีส์โครงการพิเศษ โดย เดอะ วัน เอ็นเตอร์ไพรส์ ได้จับมือร่วมกับ ฟอร์ด ประเทศไทย ในการผลิตละครชุดเรื่องนี้ขึ้น โดยได้ นิว อิทธิศักดิ์ เอื้อสุนทรวัฒนา ผู้กำกับหน้าใหม่ไฟแรงที่เคยฝากผลงานภาพยนตร์ มิสเตอร์เฮิร์ท มือวางอันดับเจ็บ ไว้ก่อนหน้ามารับเป็นผู้กำกับซีรีส์เรื่องนี้ และเรื่องนี้ยังถือเป็นผลงานการแสดงละครยาวครั้งแรกของ เผ่าเพชร เจริญสุข และ อลิสา ขุนแขวง รวมถึงยังเป็นการพลิกบทบาทครั้งสำคัญของ วิลลี่ แมคอินทอช ที่เปลี่ยนจากบทดราม่าเป็นคอเมดี้เต็มตัว ละครเรื่องนี้มีกำหนดออกอากาศตอนแรกในวันที่ 8 สิงหาคม พ.ศ. 2560 เวลา 22.00 น. แทนรายการนั่งติดผี The Shock on TV
รายชื่อนักแสดง > ตัวละครหลัก

เผ่าเพชร เจริญสุข (กัส/ช่า จาก ไดอารีตุ๊ดซีส์ เดอะซีรีส์) รับบท จิม
อลิสา ขุนแขวง (มะปราง จาก เสือ ชะนี เก้ง) รับบท เคท
วิลลี่ แมคอินทอช รับบท ดร.จอห์น สว่างบุญ ณ อยุธยา
รายชื่อนักแสดง > ตัวละครรอง

ณภัสนันท์ สิรินดาศุภสิริ รับบท เจนนี่
ศุภนารี สุทธวิจิตรวงษ์ รับบท วาววา
สุทธาทิพย์ วุฒิชัยประดิษฐ์ รับบท มุก
ณัฐชัย สิรินันทโชติ รับบท แบงค์
จิราวัฒน์ วชิรศรัณย์ภัทร รับบท พ่อของเคท
นวพร สุปิงคลัด รับบท แม่ของเคท
ทวีศักดิ์ เพ็ชรปราณีนุกูล รับบท เม้ง
มติ วิพัฒนบวรวงศ์ รับบท หมี
อานุภาพ สุริยะธง รับบท โบ๊ท
รายชื่อนักแสดง > นักแสดงรับเชิญ

สุพล พัวศิริรักษ์ รับบท บอล
นิภาวรรณ ทวีพรสวรรค์ รับบท
ภาสินี เอกพิพัฒนา รับบท เรยา
รับบท อาเล็ก (สามีของเรยา)
ธัญญารักษ์ สมบูรณ์ รับบทเป็น ผี
สหภูมิ โตตรึงทรัพย์ รับบทเป็น เฮียร้านข้าวต้มเฮียกุ๊ย
รับบท อาจารย์ศักดา
รับบท โบว์
เพลงประกอบละคร

เพลง คำตอบที่ใช่คือเธอ (เพลงเปิดเรื่อง-เพลงปิดเรื่อง) - ขับร้องโดย : ฮั่น อิสริยะ ภัทรมานพ - เนื้อร้อง/ทำนอง/เรียบเรียง : พิชิต บัณฑิตเลิศรักษ์
แหล่งข้อมูลอื่น

Yes, I Do คอร์ส ลัด พิสูจน์เลิฟ ที่สยามโซน
เรื่องย่อ Yes, I do คอร์สลัด พิสูจน์เลิฟ (Manager Online) เก็บถาวร 2017-08-16 ที่ เวย์แบ็กแมชชีน
ฮิวจ์ แมคคอร์มิค สมิธ

| ฮิวจ์ แมคคอร์มิค สมิธ |
| --- | --- |

เกิด: 21 พฤศจิกายน พ.ศ. 2408 วอชิงตัน ประเทศสหรัฐ
เสียชีวิต: 28 กันยายน พ.ศ. 2484 (75 ปี)
อาชีพ: นักสำรวจ
ฮิวจ์ แมคคอร์มิค สมิธ (อังกฤษ: Hugh McCormick Smith, ชื่อย่อ: H.M. Smith) (21 พฤศจิกายน พ.ศ. 2408 / ค.ศ. 1865 -28 กันยายน พ.ศ. 2484 / ค.ศ. 1941) นักชีววิทยา ชาวอเมริกัน อธิบดีสำนักงานประมง (the Bureau of Fisheries) แห่งสหรัฐอเมริกา
ประวัติ

ฮิวจ์ แมคคอร์มิค สมิธ หรือ ดร.ฮิวจ์ แมคคอร์มิค สมิธ เกิดที่กรุงวอชิงตัน ดีซี ประเทศสหรัฐอเมริกา  ในปี พ.ศ. 2431 (ค.ศ. 1888) ได้จบการศึกษาปริญญาเอกแพทยศาสตร์ จากมหาวิทยาลัยจอร์จทาวน์ (Georgetown University) และจบการศึกษาระดับปริญญาเอกนิติศาสตร์ ในปี พ.ศ. 2451 (ค.ศ. 1908)
เริ่มต้นทำงานที่ สำนักประมง สหรัฐอเมริกา (U. S. Fish Commission) ปี พ.ศ. 2429 (ค.ศ. 1886) ในตำแหน่งผู้ช่วยหัวหน้าศูนย์วิจัยวิทยาศาสตร์ 1897-1903 หัวหน้าห้องปฏิบัติการชีววิทยาทางทะเล (Marine Biological Laboratory ที่ Wood Hole, และโดยเป็นผู้กำกับดูแลงานทางด้านการศึกษาและสำรวจธรรมชาติในทางวิทยาศาสตร์ ในสถาบันการศึกษาชั้นนำของสหรัฐอเมริกา
ระหว่างปี พ.ศ. 2450 (ค.ศ. 1907) ถึงปี พ.ศ. 2453 (ค.ศ. 1910) ได้เดินทางพร้อมคณะนักสำรวจมาที่ฟิลิปปินส์ ด้วยเรือชื่อ USS Albatross ด้วยเป็นกรรมการสมาคมเนชั่นแนล จีโอกราฟิก เพื่อสำรวจความหลากหลายของธรรมชาติในภูมิภาคแถบนี้
บทบาทในประเทศไทย

ดร. สมิธ ได้เดินทางมาสู่ประเทศไทย  เพื่อต้องการศึกษาปลาน้ำจืดชนิดหนึ่ง ที่มีความสามารถพิเศษแตกต่างไปจากปลาชนิดอื่น ๆ นั่นคือ ปลาเสือพ่นน้ำ (Toxotes spp.) ซึ่งเป็นปลาพื้นบ้านของภูมิภาคเอเชียตะวันออกเฉียงใต้
ในระยะเวลานั้น ทางราชการไทย ได้ดำริจัดตั้งหน่วยงานราชการขึ้นมากำกับดูแลงานทางด้านสัตว์น้ำขึ้นมาในปี พ.ศ. 2464 โดยใช้ชื่อว่า หน่วยเพาะพันธุ์ปลาหรือหน่วยงานบำรุงและรักษาสัตว์น้ำ  ขึ้นตรงต่อกระทรวงเกษตราธิการ (กระทรวงเกษตรและสหกรณ์ ในปัจจุบัน) และแต่งตั้งให้ ดร.สมิธ ดำรงตำแหน่ง  Adviser  in  fisheries  to  His  Siamese  Majesty's   Govermment  ในปี พ.ศ. 2466 โดยจัดสำนักงานให้ที่วังสุริยง  (นางเลิ้ง) งานขั้นแรกคือการสำรวจว่าสัตว์น้ำที่มีอยู่ในประเทศไทยมีมากน้อยเท่าใด  เพื่อนำมาประกอบการเพาะพันธุ์  การบำรุงพันธุ์พันธุ์สัตว์น้ำ เพื่อขยายผลในเชิงอุตสาหกรรมต่อไป  ซึ่งผลในการสำรวจจะจำแนกในทางชีววิทยา  โดยมีภาพประกอบและจัดรวบรวมไว้เป็นหมวดหมู่  โดยการสำรวจในน่านน้ำจืด  และในน่านน้ำทะเล  ทั่วราชอาณาจักรไทย และจัดกลุ่มเป็นหมวดหมู่  พร้อมทั้งยังได้เขียนหนังสือที่กล่าวถึงทรัพยากรในประเทศไทยซึ่งรู้จักในนามของหนังสือ "อนุกรมวิธาน"  และยังเขียนบทวิจารณ์ถึงทรัพยากรของประเทศไทยพร้อมทั้งให้คำอธิบายและรายละเอียดและข้อแนะนำในการบริหารจัดการอนุรักษ์ทรัพยากรสัตว์น้ำของประเทศไทย โดยเขียนหนังสือที่ชื่อ  A Review of the Aquatic Resources and Fisheries of Siam, with Plans and Recommendation for the Administration, Conservation and Development   เสนอต่อกระทรวงเกษตราธิการและได้นำเสนอทูลเกล้า ฯ และอนุมัติให้มีการตีพิมพ์เผยแพร่  
และต่อมาก็ได้มีพระบรมราชโองการ ลงวันที่ 21 กันยายน พ.ศ. 2469 ให้ตั้งกรมรักษาสัตว์น้ำขึ้นในกระทรวงเกษตราธิการ  ได้ทรงพระกรุณาโปรดเกล้าฯ ให้ ดร.ฮิว แมคคอร์มิค สมิท เป็นเจ้ากรมรักษาสัตว์น้ำ (ปัจจุบันคือ กรมประมง)
ดร. ฮิวจ์ แมคคอร์มิค สมิธ มีผลงานทางด้านการค้นพบความหลากหลายทางชีวภาพและทำการอนุกรมวิธานไว้มากมาย โดยค้นพบชนิดพันธุ์ของสัตว์ประเภทต่าง ๆ ทั้งสัตว์น้ำ สัตว์เลื้อยคลาน  สัตว์ครึ่งบกครึ่งน้ำ สัตว์ปีก พรรณพืช ไว้ไม่ต่ำกว่า 25 ชนิด  อาทิ ปลาเทพา (Pangasius sanitwongsei), ปลาบู่รำไพ (Magilogobius rambaiae)  และมีผลงานเป็นหนังสือที่ยังใช้อ้างอิงมาจนถึงปัจจุบัน คือ The Fresh Water Fishes of Siam, or Thailand ในปี พ.ศ. 2488 (ค.ศ. 1945) และมีความสำคัญต่อประเทศไทย คือ เป็นอธิบดีกรมประมงคนแรก ที่ได้บุกเบิกงานทางด้านการค้นคว้าศึกษาทรัพยากรทางน้ำตราบจนปัจจุบัน
ดร. ฮิวจ์ แมคคอร์มิค สมิธ เสียชีวิตในวันที่ 28 กันยายน พ.ศ. 2491 (ค.ศ. 1948)
ทริปเปิลเอส

| ทริปเปิลเอส |
| --- | --- |
ทริปเปิลเอสในเดือนพฤษภาคม 2024  บน ซ→ข: ซู-มิน, จี-ย็อน, ดา-ฮย็อน, จูบิน, ซอลลิน, คาเอเดะ, ซินวี, นีเอน, จี-อู, นา-กย็อง, แช-ย็อน, ฮเย-ริน ล่าง ซ→ข: ลิน, ซอ-อา, ยู-ย็อน, ฮา-ย็อน, ซอ-ยอน, ชูบิน, โคโตเนะ, ชิ-ออน, โซ-ฮย็อน, มายุ, ย็อน-จี, แช-ว็อน
ข้อมูลพื้นฐาน
รู้จักในชื่อ: SSS Social Sonyo Seoul
ที่เกิด: โซล เกาหลีใต้
แนวเพลง: เคป็อป
ช่วงปี: ค.ศ. 2023 (2023)–ปัจจุบัน
ค่ายเพลง: Modhaus The Orchard SME
กลุ่มย่อย: ดูกลุ่มย่อย

สมาชิก: ดูสมาชิก

เว็บไซต์: เว็บไซต์ทางการ
ทริปเปิลเอส (อังกฤษ: tripleS; เกาหลี: 트리플에스; อาร์อาร์: Teulipeul-eseu) เป็นเกิร์ลกรุปข้ามชาติจากเกาหลีใต้ที่มีสมาชิก 24 คน ก่อตั้งโดย MODHAUS พวกเขาตั้งเป้าที่จะเป็นกลุ่มไอดอลเคป็อปที่มีการกระจายอำนาจกลุ่มแรกของโลก สมาชิกจะหมุนเวียนระหว่างกลุ่ม กลุ่มย่อย และกิจกรรมเดี่ยวตามที่แฟน ๆ เลือก แฟนคลับสามารถมีส่วนร่วมกับกลุ่มได้ เช่น การตัดสินกลุ่มย่อย และเนื้อหาผ่านการ์ดภาพถ่าย NFT ที่เรียกว่า "Objekts"
แนวคิดของกลุ่มคือสมาชิกมีความสามารถพิเศษ "S" และพวกเธอจะรวมพลังและแสดงความสามารถของพวกเธอผ่าน "Dimension" และจะถูกสร้างขึ้นใหม่ทุกฤดูกาลด้วยแนวคิดใหม่
พวกเธอเปิดตัวทางการในฐานะกลุ่มเมื่อวันที่ 13 กุมภาพันธ์ 2023 ด้วยอีพี Assemble
ชื่อ

ชื่อกลุ่ม 'tripleS' หมายถึง 'The Idol of all Possibilities' และตัวอักษร S สามตัวย่อมาจาก 'Social, Sonyo, Seoul'
ประวัติ > กิจกรรมก่อนเปิดตัว

ก่อนที่จะมาร่วมงานกับ MODHAUS สมาชิกบางคนเคยเกี่ยวข้องกับวงการบันเทิงมาก่อน ช็อง ฮเย-รินเป็นนักแสดงเด็กในสังกัด Kids Planet เธอแสดงเว็บซีรีส์เรื่อง Between Us เป็นเรื่องแรกในปี 2018 เธอยังปรากฏตัวในโฆษณาหนังสือเรียนภาษาญี่ปุ่นอีกด้วย ช็อง ฮเย-รินและคิม นา-กย็องเป็นอดีตเด็กฝึกของพีเนชัน อี จี-อูเป็นอดีตเด็กฝึกหัดของเอสเอ็มเอนเตอร์เทนเมนต์, เจวายพีเอนเตอร์เทนเมนต์, วายจีเอนเตอร์เทนเมนต์ และเอฟเอ็นซีเอนเตอร์เทนเมนต์ ซอ ดา-ฮย็อนเป็นอดีตเด็กฝึกหัดของซอร์ซมิวสิก คิม ซู-มินเคยออดิชันกับพีเนชันและเจลลีฟิชเอนเตอร์เทนเมนต์ คาเอเดะเคยเป็นนางแบบเด็ก และเป็นนางแบบพิเศษให้กับนิตยสารญี่ปุ่น Nico☆Puchi จนถึงปี 2019 หลังจากที่เธอออกไป เธอก็ได้เป็นนางแบบให้กับเสื้อผ้าแบรนด์ Lindiha และ LIZLISA
คิม แช-ย็อนเคยเป็นสมาชิกของ Busters และ CutieL รวมทั้งเป็นนักแสดงและพิธีกรรายการโทรทัศน์สำหรับเด็ก Cooking Class, Tok!Tok! Boni Hani และ Quiz Monster คิม นา-กย็องเป็นน้องสาวของบีบี และปรากฏตัวในตอนสุดท้ายของรายการแข่งขัน The Fan ของเอสบีเอส ในปี 2021 ซอ ดา-ฮย็อนปรากฏตัวในรายการเรียลลิตียอดนิยมของเกาหลีเรื่อง Sixth Sense โซ-ฮย็อนเป็นอ็อลจังที่โด่งดังบนโซเชียลเน็ตเวิร์ก
อี จี-อู และคิม ยู-ย็อน เป็นอดีตผู้เข้าแข่งขันในรายการมายทีนเนจเกิร์ลของเอ็มบีซี อี จี-อูเปิดตัวด้านการแสดงของเธอในละครเว็บ I:LOVE:DM และยังเป็นนักแสดงนำในทีเซอร์สำหรับมายทีนเนจเกิร์ล อี จี-อูถูกคัดออกในรอบที่หก อันดับที่ 18 ในขณะที่คิม ยู-ย็อนถูกคัดออกในตอนสุดท้ายที่อันดับที่ 8 กง ยู-บินเป็นผู้แข่งขันในรายการทำอาหารเด็ก I am Chef ของ TV Chosun เธอได้เข้าสู่รอบ 3 คนสุดท้าย โคโตเนะ นีเอน และซินวี เป็นผู้เข้าแข่งขันในรายการเกิลส์แพลนเน็ต 999 ของเอ็มเน็ต โคโตเนะ และซินวี ถูกคัดออกในตอนที่ 11 โดยโคโตเนะอยู่อันดับที่ P24 และ J09 และซินวีอยู่อันดับ P22 และ C07 และนีเอนถูกคัดออกในตอนที่ 8 โดยอยู่อันดับที่ C15
ประวัติ > 2022: การเริ่มต้นและการเปิดตัวกลุ่มย่อยแรก

วันที่ 18 กุมภาพันธ์ 2022 Modhaus ประกาศว่าพวกเขาจะเปิดตัว "เกิร์ลกรุปที่แฟนคลับมีส่วนร่วม" (fan-participating girl group) แห่งแรกของโลกและกลุ่มนี้จะเริ่มเปิดเผยในช่วงครึ่งแรกของปี กลุ่มนี้นำโดยซีอีโอเจเดน จ็อง ซึ่งทำงานร่วมกับบริษัทต่าง ๆ เช่น เจวายพีเอนเตอร์เทนเมนต์ อุลลิมเอนเตอร์เทนเมนต์ โซนีมิวสิกคอเรีย และบล็อกเบร์รีครีเอทีฟ
สมาชิกชุดแรกถูกเปิดเผยทุกสัปดาห์ระหว่างเดือนพฤษภาคมถึงกันยายน 2022 ได้แก่ ยุน ซอ-ย็อน, ช็อง ฮเย-ริน อี จี-อู คิม แช-ย็อน คิม ยู-ย็อน คิม ซู-มิน คิม นา-กย็อง และ กง ยู-บิน ตามลำดับ
วันที่ 12 กรกฎาคม มีการประกาศว่าทริปเปิลเอสจะร่วมมือกับ GS25 โดย GS25 จะจำหน่ายโฟโต้การ์ดของทริปเปิลเอสแบบออฟไลน์ และเปิดตัวชุดผลิตภัณฑ์การทำงานร่วมกันในช่วงครึ่งหลังของปี 2022
วันที่ 8 สิงหาคม ทริปเปิลเอสได้เปิดตัวแอปทางการในชื่อ คอสโม (Cosmo) รวมถึงโฟโตการ์ดดิจิทัลชุดแรก ซึ่งเปลี่ยนเป็นโทเค็นเอ็นเอฟทีเพื่อลงคะแนนในกิจกรรมในอนาคตในแอป
วันที่ 16 กันยายน ได้มีการประกาศว่าทริปเปิลเอสจะเริ่มเตรียมกิจกรรมเปิดตัวกลุ่มย่อย 2 กลุ่ม ได้แก่ แอซิดแองเจิลฟอร์มเอเชีย และ +(KR)ystal Eyes แอซิดแองเจิลฟอร์มเอเชียมีกิจกรรมเปิดตัวครั้งแรกในเดือนตุลาคม แอซิดแองเจิลฟอร์มเอเชียเปิดตัวทางการในวันที่ 28 ตุลาคม ค.ศ. 2022 ด้วยอีพี Access การเปิดตัวครั้งนี้ประสบความสำเร็จในเชิงพาณิชย์และที่สำคัญเพลง "Generation" ได้รับการเสนอชื่อเข้าชิงในรายการเดอะโชว์ของเอสบีเอสเอ็ม และ Access ยังติดอันดับ 1 ในชาร์ตอัลบั้มไอทูนส์ยูเอสเคป็อป
สมาชิกชุดที่สองได้รับการเปิดเผยในเดือนพฤศจิกายน (ตามลำดับ) ได้แก่ คาเอเดะ และซอ ดา-ฮย็อน ในเดือนพฤศจิกายน ทริปเปิลเอสประกาศว่าพวกเธอจะเปิดตัวกลุ่มย่อยที่มีสมาชิก 10 คนในช่วงต้นปี 2023 และแฟนคลับสามารถโหวตเลือกเพลงหลักได้จากเพลงทั้งหมด 8 เพลง
วันที่ 28 ธันวาคม ทริปเปิลเอสประกาศว่าจะเริ่มขยายสาขาไปญี่ปุ่นในเดือนมกราคม ค.ศ. 2023 สมาชิกชุดที่สามเริ่มเปิดเผยตั้งแต่เดือนมกราคม ค.ศ. 2023 (ตามลำดับ) ได้แก่ โคโตเนะ ควัก ย็อน-จี และนีเอน